bombman/thwiki-2026-super-clean-5k huggingface dataset:
วัดศรีสมสนุกบ้านคุย ตั้งอยู่ที่ บ้านคุย หมู่ที่ 6 ตำบลสามขา อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2462 ประวัติ ประวัติ 'วัดศรีสมสนุกบ้านคุย' ตั้งเมื่อ พ.ศ. 2462 ชื่อเดิมคือ วัดบ้านคุย ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2524 เขตวิสุงคามสีมากว้าง 30 เมตร ยาว 30 เมตร ตั้งอยู่ที่ บ้านคุย หมู่ที่ 6 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย ที่ดินตั้งวัดมีเนื้อที่ 14 ไร่ 1 งาน 58 ตารางวา อาณาเขต ทิศเหนือ จดโรงเรียน ทิศใต้ จดสาธารณประโยชน์ ทิศตะวันออก จดสาธารณประโยชน์ ทิศตะวันตก จดสาธารณประโยชน์ อาคารเสนาสนะประกอบด้วยอุโบสถ สร้างเมื่อ พ.ศ. 2524 กว้าง 30 เมตร ยาว 30 เมตร ศาลาการเปรียญ สร้างเมื่อ พ.ศ. 2530 กว้าง 13 เมตร ยาว 24 เมตร เป็นอาคารไม้ชั้นเดียว กุฎิสงฆ์ 1 หลัง เป็นอาคารไม้ 1 หลัง สร้างเมื่อ พ.ศ. 2516 วัดศรีสมสนุกบ้านคุย ตั้งเมื่อ พ.ศ. 2462 ชื่อเดิมคือ วัดบ้านคุย โดยมีนายโคตร ศรีเมือง และนายพรม โคตะสิงห์ เป็นผู้นำชาวบ้านในการสร้างวัด ขึ้นจนถึงปัจจุบันนี้ การบริหารการปกครอง มีเจ้าอาวาสเท่าที่ทราบนาม คือ พระสิงห์ สุจิตฺโต การบริหารการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2496 นอกจากนี้มีศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2474 ศาสนวัตถุ มี พระพุทธรูป ปางมารวิชัย อุโบสถ กว้าง 30 เมตร ยาว 30เมตร เป็นอาคารคอนกรีตเสริมเล็ก สร้างเมื่อ พ.ศ. 2524 ศาลาการเปรียญ กว้าง 13 เมตร ยาว24 เมตร เป็นอาคารไม้ชั้นเดียว กุฎิสงฆ์ 1 หลัง เป็นอาคารไม้ ลำดับเจ้าอาวาส ลำดับเจ้าอาวาสวัดศรีสมสนุกบ้านคุย ต.สามขา อ.กุฉินารายณ์ จ.กาฬสินธุ์ ที่ รายนาม/สมณศักดิ์ ตำแหน่ง เริ่มวาระ สิ้นสุดวาระ หมายเหตุ 1 พระสิงห์ สุจิตฺโต เจ้าอาวาส พ.ศ. พ.ศ. อ้างอิง พระมหาเจริญชัย จนฺทสาโร เจ้าอาวาส ศรีสมสนุกบ้านคุย
วัดโพธิ์ชัยสามขา ตั้งอยู่ที่ บ้านสามขา หมู่ที่ 3 ตำบลสามขา อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2370 ประวัติ ประวัติ 'วัดโพธิ์ชัยสามขา' ตั้งเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2465 เขตวิสุงคามสีมากว้าง 17 เมตร ยาว 27 เมตร ตั้งอยู่ที่ บ้านสามขา หมู่ที่ 3 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย ที่ดินตั้งวัดมีเนื้อที่ 6 ไร่ 1 งาน 67 ตารางวา น.ส.๓ ก.เลขที่ 3485 อาณาเขต ทิศเหนือ ประมาณ 3 เส้น 2 วา จดที่สาธารณประโยชน์ ทิศใต้ ประมาณ 3 เส้น 5 วา จดที่สาธารณประโยชน์ ทิศตะวันออก ประมาณ 2 เส้น 5 วา จดถนนสาธารณประโยชน์ ทิศตะวันตก ประมาณ 2 เส้น 13 วา จดถนนสาธารณประโยชน์ มีที่ธรณีสงฆ์จำนวน 2 แปลง เนื้อที่ 4 ไร่ อาคารเสนาสนะประกอบด้วยอุโบสถ กว้าง 17 เมตร ยาว 27 เมตร สร้างเมื่อ พ.ศ. 2465 หอสวดมนต์ 1 หลัง เป็นอาคารตึก สร้างเมื่อ พ.ศ. 2523 ศาลาการเปรียญ 1 หลัง ปูชนียวัตถุมีพระพุทธ 2 องค์ วัดโพธิ์ชัยสามขา ตั้งเมื่อ พ.ศ. 2370 ตั้งชื่อตามขื่อบ้าน แต่เดิมมีเนื้อที่ 4 ไร่ 3 งาน 35 ตารางวา ต่อมาเมื่อปี พ.ศ. 2486 ได้ขยายเนื้อที่ออกไปอีก เป็น 6 ไร่ 1 งาน 67 ตารางวา ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2465 เขตวิสุงคามสีมา กว้าง 17 เมตร ยาว 27 เมตร การบริหารการปกครอง มีเจ้าอาวาสเท่าที่ทราบนาม คือ พระอธิการพรหมา ปภากโร พ.ศ. 2520 เป็นต้นมา การบริหารการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512 ศาสนวัตถุ มี พระพุทธรูป ปางมารวิชัย ประดิษฐ์สถานอยู่ 2 องค์ อุโบสถ กว้าง 17 เมตร ยาว 27 เมตร เป็นอาคารคอนกรีตเสริมเล็ก สร้างเมื่อ พ.ศ. 2465 หอสวดมนต์ 1 หลัง เป็นอาคารตึก สร้างเมื่อ พ.ศ. 2523 ศาลาการเปรียญ 1 หลัง ลำดับเจ้าอาวาส ลำดับเจ้าอาวาสวัดโพธิ์ชัยสามขา ต.สามขา อ.กุฉินารายณ์ จ.กาฬสินธุ์ ที่ รายนาม/สมณศักดิ์ ตำแหน่ง เริ่มวาระ สิ้นสุดวาระ หมายเหตุ 1 พระพรหมา ปภากโร เจ้าอาวาส พ.ศ. 2520 ปัจจุบัน อ้างอิง โพธิ์ชัยสามขา
เทศบาลตำบลแชะ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา และเป็นที่ตั้งที่ว่าการอำเภอครบุรี ประวัติ ตำบลแชะ สืบประวัติจากชาวบ้านแชะ และผู้เฒ่าผู้แก่หลายคนให้ความเห็นตรงกันว่า คำว่า “แชะ” ตามภาษาพื้นบ้านจะออกเสียง “แฉะ” แปลว่า พื้นดินชื้นแฉะ บ้านแชะมีพื้นที่ต่ำ มีลำน้ำไหลผ่าน หน้าฝนฝนจะตกชุก มีน้ำขังเจิ่งนอง มีทั้งโคลนตม ระยะแรกบ้านเมืองเป็นป่าดงกว้างขวาง ถนนหนทางไม่มี จะมีเฉพาะทางเกวียน ในหมู่บ้านแชะเพียงสายเดียวเท่านั้น ในหน้าฝนถนนจะ “เปียกแฉะ” ตลอด ทำให้การเดินทางลำบาก ผู้คนที่สัญจรผ่านทางนี้ จึงเรียกหมูบ้านนี้ว่า “บ้านแฉะ”ตามสภาพพื้นที่ แต่ภาษาหนังสือเขียนว่า “แชะ” แม้แต่ที่ทำการป่าไม้ ก็ยังปรากฏข้อความตามภาษาชาวบ้านว่า “ด่านป่าไม้แฉะ” ติดตรงประตูทางเข้าบริเวณที่ทำการป่าไม้ปรากฏให้เห็นจนถึง พ.ศ. 2478 เทศบาลตำบลแชะ เดิมเป็นสุขาภิบาลแชะ ตามประกาศกระทรวงมหาดไทย เรื่อง จัดตั้งสุขาภิบาลแชะ อำเภอครบุรี จังหวัดนครราชสีมา ลงวันที่ 30 สิงหาคม 2499 ได้รับการประกาศในราชกิจจานุเบกษาเล่ม 73 ตอนที่ 75 ลงวันที่ 20 กันยายน 2499 ต่อมา สุขาภิบาลแชะได้รับการยกฐานะเป็นเทศบาลตำบลแชะ ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา เล่ม 116 ตอนที่ 9 ก. วันที่ 24 กุมภาพันธ์ 2542 มีผลตั้งแต่วันที่ 25 พฤษภาคม 2542 เป็นต้นมา และใช้อาคารที่ว่าการอำเภอครบุรี (หลังเดิม) เป็นสำนักงาน ที่ตั้ง เทศบาลตำบลแชะ ตั้งอยู่ห่างจังหวัดนครราชสีมา ประมาณ 57 กิโลเมตร ทิศเหนือ จดองค์การบริหารส่วนตำบลแชะ อำเภอครบุรี จังหวัดนครราชสีมา ทิศใต้ จดองค์การบริหารส่วนตำบลบ้านใหม่ อำเภอครบุรี จังหวัดนครราชสีมา ทิศตะวันออก จดองค์การบริหารส่วนตำบลบ้านใหม่ อำเภอครบุรี จังหวัดนครราชสีมา ทิศตะวันตก จดองค์การบริหารส่วนตำบลแชะ อำเภอครบุรี จังหวัดนครราชสีมา อ้างอิง แชะ
'บูบา' และรูปไหนชื่อว่า 'กิกี' รูปนี้ใช้สำหรับทดลองว่า การจับคู่เสียง ๆ หนึ่งกับรูป ๆ หนึ่ง อาจจะไม่ใช่โดยความบังเอิญ นักศึกษามหาวิทยาลัยชาวอเมริกันและผู้พูดภาษาทมิฬในประเทศอินเดีย เรียกรูปซ้ายว่า กิกี และรูปขวาว่า บูบา ปรากฏการณ์บูบา/กิกี เป็นการจับคู่เสียงพูดกับรูปร่างที่เห็นทางตาอย่างไม่บังเอิญ โวลฟ์แกง โคฮ์เรอร์ ผู้เป็นนักจิตวิทยาชาวเยอรมัน-อเมริกัน สังเกตพบปรากฏการณ์นี้เป็นครั้งแรกในปี ค.ศ. 1929 คือ ในการทดลองทางจิตวิทยาที่เกาะเตเนรีเฟ ที่ซึ่งภาษาหลักเป็นภาษาสเปน โคฮ์เรอร์แสดงรูปร่างคล้ายกับรูปที่แสดงด้านบน แล้วถามผู้ที่เข้าร่วมการทดลองว่า รูปไหนเป็น 'ตาเก็ตตี' และรูปไหนเป็น 'บาลูบา' (เรียกว่า 'มาลูมา' ในการทดลองปี ค.ศ. 1947) ข้อมูลของเขาแสดงแนวโน้มสำคัญในการจับคู่รูปร่างหยัก ๆ กับคำว่า 'ตาเก็ตตี' และรูปร่างโค้ง ๆ กับคำว่า 'บาลูบา' ในปี ค.ศ. 2001 รามจันทรันและฮับบาร์ด ทำการทดลองของโคฮ์เรอร์ซ้ำโดยใช้คำว่า 'กิกี' และ 'บูบา' แล้วถามนักศึกษาชั้นปริญญาตรีชาวอเมริกันและผู้พูดภาษาทมิฬในประเทศอินเดียว่า 'รูปร่างไหนเป็นบูบา และรูปร่างไหนเป็นกิกี' ในผู้รับการทดลองทั้งสองพวกตามลำดับ 95% และ 98% เลือกรูปร่างมีเส้นโค้งว่า เป็นบูบา และรูปร่างเป็นหยัก ๆ ว่า เป็นกิกี ซึ่งบอกเป็นนัยว่า สมองมนุษย์สามารถดึงคุณสมบัติทางนามธรรม (abstract properties) จากรูปร่างและเสียงได้อย่างคงเส้นคงวา งานวิจัยเร็ว ๆ นี้ของดาฟน์ มอเรอร์ และคณะ แสดงว่า แม้แต่เด็กมีอายุตั้งแต่ 2 ขวบครึ่ง ซึ่งเด็กเกินไปที่จะอ่านหนังสือได้ ก็อาจจะประสบกับปรากฏการณ์นี้ด้วย รามจันทรันและฮับบาร์ดเสนอว่า ปรากฏการณ์กิกี/บูบาอาจจะบอกอะไรบางอย่างเกี่ยวกับวิวัฒนาการของภาษา เพราะว่า การบัญญัติชื่อวัตถุต่าง ๆ ไม่ใช่เป็นไปโดยบังเอิญตามอำเภอใจ รูปโค้ง ๆ อาจจะควรเรียกว่า 'บูบา' เพราะต้องทำปากเป็นรูปกลม ๆ เพื่อจะกล่าวคำนั้น และรูปหยัก ๆ อาจจะควรเรียกว่า 'กิกี' เพราะต้องทำปากให้ตึงประกอบเป็นมุม เพื่อจะกล่าวคำนั้น นอกจากนั้นแล้ว เสียง 'ก' แข็งกว่า ต้องกล่าวด้วยกำลังที่เหนือกว่าเสียง 'บ' ปรากฏการณ์นี้ซึ่งคล้ายกับภาวะวิถีประสาทเจือกัน (synesthesia) คือการที่เสียงซึ่งมาจากทางประสาทหนึ่งคือหู แปลไปเป็นรูปร่างซึ่งเกี่ยวข้องกับอีกทางประสาทหนึ่งคือตา อย่างไม่บังเอิญ บอกเป็นนัยว่า ปรากฏการณ์นี้อาจจะเป็นมูลฐานในระบบประสาทของการใช้เสียงสื่อความ (sound symbolism) ซึ่งเสียงหนึ่ง ๆ แปลไปเป็นวัตถุและเหตุการณ์ต่าง ๆ ที่มีอยู่ในโลกอย่างเฉพาะเจาะจง งานวิจัยเร็ว ๆ นี้แสดงว่า ปรากฏการณ์นี้อาจจะเป็นกรณีหนึ่งของ ideasthesia ผู้มีโรคออทิซึมไม่แสดงแนวโน้มในการจับคู่เสียงและรูปในระดับที่เท่ากับบุคคลปกติ แม้ว่า ประมาณ 88% ของเด็กที่ยังเจริญวัยอยู่ประสบกับปรากฏการณ์นี้ แต่ว่าผู้มีโรคออทิซึมกลับประสบเพียงแค่ 56% เชิงอรรถและอ้างอิง
วิศวกรรมชลศาสตร์ เป็นวิชาย่อยของวิศวกรรมโยธาที่ศึกษาการไหลและการเคลื่อนที่ของน้ำเป็นหลัก โดยอาศัยความรู้ด้านกลศาสตร์และแรงโน้มถ่วงในการคำนวณเพื่อหาการเคลื่อนที่และพฤติกรรมต่าง ๆ ของน้ำ ซึ่งสามารถนำไปเป็นเนื้อหาในการออกแบบสะพาน เขื่อน ทางน้ำเปิด หรือวิศวกรรมด้านสุขาภิบาลและสิ่งแวดล้อม วิศวกรรมชลศาสตร์เป็นวิชาที่สามารถนำหลักการกลศาสตร์ของไหลไปใช้ในการแก้ไขปัญหาที่เกี่ยวข้องกับการจัดเก็บข้อมูล การควบคุม การขนส่ง การควบคุม การวัด หรืออื่น ๆ ซึ่งนับว่ามีประโยชน์อย่างมากในโลกปัจจุบันที่มีการใช้ทรัพยากรน้ำอย่างสิ้นเปลือง ประวัติ เดิมวิชาวิศวกรรมชลศาสตร์ได้รับการนำมาใช้กับเกษตรกรรมในแถบตะวันออกกลางและแอฟริกา การควบคุมและส่งถ่ายทรัพยากรน้ำนั้นมีมานานแล้ว หนึ่งในอุปกรณ์ที่เกี่ยวข้องนั้นคือนาฬิกาน้ำซึ่งเริ่มใช้กันมานานนับพันปีก่อนคริสตกาล อีกทั้งยังมีกะนาต (qanāt) ซึ่งเป็นอุปกรณ์ส่งถ่ายน้ำจากอีกที่ไปอีกที่ของชาวเปอร์เซีย คล้ายกับระบบน้ำตูร์ปัน (Turpan water system) ในจีนโบราณ หรือคลองถ่ายน้ำในเปรู ชาวจีนโบราณให้ความสำคัญกับการพัฒนาด้านวิศวกรรมชลศาสตร์เป็นอย่างมาก วิศวกรจีนได้สร้างคลองขนาดใหญ่เพื่อใช้ส่งน้ำซึ่งยังพัฒนาไว้ให้เรือสามารถผ่านได้ด้วย โดยนายซุนชู เอ๋า (Sūnshū Áo) ได้รับการขนานนามให้เป็นวิศวกรชลศาสตร์ชาวจีนคนแรก วิศวกรชลศาสตร์ที่สำคัญคนอื่น ๆ ก็มีนายซีเหมิน เป้า (Xīmén Bào) ซึ่งเป็นผู้ทดสอบการขนถ่ายน้ำขนาดใหญ่ในช่วง 481-221 ปีก่อนคริสต์ศักราช
พระวิปัสสีพุทธเจ้า เป็นพระพุทธเจ้าพระองค์ที่ 19 ในพุทธวงศ์ของพระโคตมพุทธเจ้า ตรัสรู้เมื่อ 91 มหากัปที่แล้ว พระประวัติ พระวิปัสสีพุทธเจ้า มีพระนามเดิมว่าเจ้าชายวิปัสสี เป็นพระราชโอรสในพระเจ้าพันธุมะและพระนางพันธุมดีแห่งกรุงพันธุมดี ประสูติที่เขมมิคทายวัน มีปราสาท 3 หลังเป็นที่ประทับคือ นันทปราสาท สุนันทปราสาท และสิริมาปราสาท และทรงมีสนมกำนัล 43,000 นาง เมื่อเจริญวัยได้ทรงอภิเษกสมรสกับพระนางสุทัสสนา มีพระโอรสด้วยกันพระองค์หนึ่งคือ เจ้าชายสมวัฏฏขันธะ ขณะนั้นเจ้าชายวิปัสสีมีพระชนมายุได้ 8,000 พรรษา หลังประสูติกาลพระโอรส ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงรถเทียมม้าเสด็จออกผนวช โดยมีข้าราชบริพาร 84,000 คนตามเสด็จ พระองค์ทรงบำเพ็ญเพียรอยู่ 8 เดือน ถึงวันเพ็ญเดือนหก ได้เสวยข้าวมธุปายาสที่ธิดาสุทัสสนเศรษฐีนำมาถวาย แล้วไปประทับพักกลางวัน ณ สาลวัน ทรงได้รับหญ้า 8 กำที่คนเฝ้าไร่ข้าวเหนียวชื่อสุชาตะถวาย ทรงนำมาปูรองประทับนั่งที่โคนต้นแคฝอย บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่วัดสุมิตตาราม ขณะพระชนมายุ 80,000 พรรษา พระวิปัสสีพุทธเจ้ามีคู่อัครสาวกนามว่าพระขัณฑะและพระติสสะ คู่อัครสาวิกาคือพระจันทาและพระจันทมิตตา และพระอโสกะเป็นพระอุปัฏฐาก ความเกี่ยวข้องกับพระโคตมพุทธเจ้า ในสมัยพระวิปัสสีพุทธเจ้า พระโคตมพุทธเจ้าเสวยพระชาติเป็นพญานาคชื่ออตุละ ได้พานาคบริวารจำนวนหลาย 10 ล้านตน เข้าเฝ้าพระพุทธเจ้าพระองค์นั้น ได้ประโคมดนตรีถวาย ต่อมาได้อาราธนาพระองค์ไปประทับที่มณฑปในเมืองนาค แล้วถวายตั่งทองประดับอัญมณีและไข่มุกให้ทรงประทับนั่ง พระพุทธเจ้าได้พยากรณ์ว่าพญาอตุลนาคราชจะได้ตรัสรู้เป็นพระพุทธเจ้าในอีก 91 มหากัปข้างหน้า อ้างอิง วิปัสสีพุทธเจ้า
เทศบาลตำบลบ้านเพ เป็นเทศบาลตำบลแห่งหนึ่งตั้งอยู่ในเขตอำเภอเมืองระยอง จังหวัดระยอง โดยห่างจากตัวเมืองระยองประมาณ 20 กิโลเมตร และห่างจากกรุงเทพมหานครตามถนนสุขุมวิทเป็นระยะทาง 200 กิโลเมตร ประวัติ เทศบาลตำบลเพ ได้เปลี่ยนแปลงฐานะจากสุขาภิบาลตำบลบ้านเพตั้งแต่ปี พ.ศ. 2542 เช่นเดียวกับสุขาภิบาลอื่น ๆ ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 เทศบาลตำบลบ้านเพประกอบด้วยชุมชน จำนวน 23 ชุมชน หมู่บ้านจำนวน 6 หมู่บ้าน มีเนื้อที่ 28.7 ตารางกิโลเมตร สภาพทั่วไป ทิศเหนือ ตั้งแต่หลักเขตที่ 1 ซึ่งอยู่ฟากเหนือของถนนสุขุมวิท วัดในแนวตั้งฉากจากแนวกึ่งกลางของถนนสายนี้ตรง ก.ม.236.230 ระยะ 800 เมตร เป็นเส้นตรงขนานกับถนนดังกล่าวนี้ ไปทางทิศตะวันออกถึงหลักเขตที่ 2 ซึ่งตั้งหลักเขตที่ 1 ระยะ 6,440 เมตร ทิศตะวันออก จากหลักเขตที่ 2 เป็นเส้นตรงไปทางทิศตะวันตกเฉียงใต้ถึงหลักเขตที่ 3 ซึ่งตั้งอยู่ริมคลองกรูน ฝั่งตะวันตกเชิงสะพานคอนกรีตด้านใต้จากหลักเขตที่ 3 เลียบคลองกรูน ฝั่งตะวันตกไปทางทิศใต้บรรจบกับริมถนนเพ-แกลง-กร่ำ ฟากเหนือตรงสะพานคอนกรีตเป็นที่ตั้งหลักเขตที่ 4 ทิศใต้ จากหลักเขตที่ 4 เลียบริมคลองกรูน ฝั่งทะเลตะวันตกบรรจบอ่าวเพฝั่งเหนือไปทางทิศตะวันตกเฉียงใต้ ถึงหลักเขตที่ 5 ซึ่งอยู่ตรงปลายสุดของเขาแหลมหญ้าจากหลักเขตที่ 5 เลียบริมอ่าวเพฝั่งเหนือไปทางทิศ ทิศตะวันตกเฉียงเหนือ ถึงหลักเขตที่ 6 ซึ่งตั้งอยู่ตรงหินขาวบนเส้นแบ่งเขตตำบลเพกับตำบลตะพง อำเภอเมือง จังหวัดระยอง ทิศตะวันตก จากหลักเขตที่ 6 เป็นเส้นแบ่งตรงไปทางทิศตะวันออกเฉียงเหนือบรรจบหลักเขตที่ 1 จังหวัดระยองตั้งอยู่ในพื้นที่ชายฝั่งทะเลภาคตะวันออกของประเทศไทย มีชายฝั่งทะเลยาวประมาณ 100 กิโลเมตร มีเนื้อที่ 3,552 ตารางกิโลเมตร เป็นแหล่งอาหารทะเล และผลไม้นานาชนิด เป็นเมืองอุตสาหกรรม และเป็นที่ตั้งของโครงการพัฒนาพื้นที่ชายฝั่งทะเลตะวันออก ซึ่งมีความสำคัญต่อการพัฒนาเศรษฐกิจของประเทศ รวมทั้งเป็นเมืองท่องเที่ยวชายทะเลที่สำคัญ บ้านเพ บ้านเพ
การแข่งดีเฟนส์ออฟดิแอนเชียนส์จากงานเวิลด์ไซเบอร์เกมส์ ดีเฟนส์ออฟดิแอนเชียนส์ (ตัวย่อ: DotA) เป็นฉาก (scenario) ดัดแปลงสำหรับเกมวางแผนเรียลไทม์ วอร์คราฟต์ 3: เรนออฟเคออส และภาคต่อ วอร์คราฟต์ 3: โฟรเซนโธรน โดยพัฒนาต่อมาจากแผนที่ 'อีออนออฟสไตรฟ์' (Aeon of Strife) ในเกมสตาร์คราฟต์ จุดมุ่งหมายของแต่ละทีมในฉาก คือ การทำลายฐานทัพของฝ่ายตรงข้าม (เรียกว่า แอนเชียนส์) ซึ่งมีการป้องกันอย่างแน่นหนาตรงมุมของแผนที่ โดยผู้เล่นจะได้ควบคุมยูนิตทรงพลัง ที่เรียกว่า 'ฮีโร่' ร่วมกับพลพรรคซึ่งถูกควบคุมผ่านปัญญาประดิษฐ์ เรียกว่า 'ครีป' (Creep) และจากรูปแบบการเล่นของเกมเล่นตามบทบาท ผู้เล่นจะเลเวลอัพฮีโร่ของตนและใช้ทองเพื่อซื้อไอเท็มระหว่างการเล่น ตัวฉากได้มีการพัฒนาขึ้นจากโปรแกรม 'เวิลด์ เอดิเตอร์' ของเกมวอร์คราฟต์ 3: เรนออฟเคออส ก่อนที่มีการอัปเดตเพื่อให้สอดคล้องกับภาคต่อ โฟรเซนโธรน ที่ออกมาในภายหลัง ซึ่งได้มีการพัฒนาต่อมาในหลายรูปแบบจากแนวคิดดั้งเดิม รุ่นที่นิยมมากที่สุดในปัจจุบันคือ ดอตเอออลสตาส์ (DotA Allstars) ซึ่งในภายหลังได้ย่อเหลือเพียง ดอทเอ หลังการออกเวอร์ชัน 6.68 โดยอยู่ภายใต้การดูแลของผู้สร้างหลายคนในระหว่างการพัฒนาเกม ส่วนผู้พัฒนาคนปัจจุบันเป็นที่รู้จักกันด้วยนามแฝงว่า 'ไอซ์ฟร็อก' ผู้มีส่วนพัฒนาเกมมาตั้งแต่ปี พ.ศ. 2548 (อ่านต่อ...) บทความคัดสรรก่อนหน้านี้: คณะเภสัชศาสตร์ จุฬาลงกรณ์มหาวิทยาลัย – ธงชาติไทย – ซัมติง ที่เก็บถาวร – บทความคัดสรรอื่น ๆ
กีฬาบริดจ์ในกีฬาแห่งชาติ ครั้งที่ 42 จัดแข่งขันที่โรงยิม 3 ชั้น โรงเรียนกีฬาจังหวัดสุพรรณบุรี อำเภอเมืองสุพรรณบุรี จังหวัดสุพรรณบุรี กำหนดแข่งขันระหว่างวันที่ 7 ถึง 13 มกราคม พ.ศ. 2557 มีการชิงชัยทั้งหมด 6 เหรียญทอง ได้แก่ คู่ผสม, ทีมผสม, หญิงคู่, ทีมหญิง, คู่ทั่วไป (ไม่จำกัดเพศ) และทีมทั่วไป (ไม่จำกัดเพศ) สรุปเหรียญรางวัล 1 5 2 0 7 2 1 1 1 3 3 0 1 1 2 4 0 1 0 1 0 1 0 1 6 0 0 3 3 7 0 0 2 2 8 0 0 1 1 0 0 1 1 รวม 6 6 9 21 สรุปผลการแข่งขัน คู่ผสม มัณฑณี ใหญ่สว่างพินิจ ตันสกุล สมชัย ใบสมุทรศิรดา เลิศพิมลชัย พันธ์จรูญ จริยานันทเนตรวรรณา อมรเมศวรินทร์ ทีมผสม วัลลภา สว่างโสภากุลกนกพร เจนบรรจงกฤษดายุทธ์ เปล่งทรัพย์กิรวัฒน์ ลิ้มสินโสภณภาวิณี สิทธิเจริญสวัสดิ์อัษฎางค์ เรียมศรี พรชัย วรสายัณห์มัณฑณี ใหญ่สว่างสุพจน์ ใหญ่สว่างเจนสิริ พันธ์เกาะเลิ่งจุฬาภรณ์ นำชัยศิริพินิจ ตันสกุล ศิริพร ทองโคตรจตุรงค์ ศศิบุตรเกนหลง จารุศรจิรวุฑฒิ์ โถทองคำธนาพร ธัญญะเศรษฐ์รวิศว์ สุขเกษม แอน มาลากุล ณ อยุธยาพันธ์จรูญ จริยานันทเนตรสงวน ลิ่มเจริญชาติสุภางค์ เมฆจรัสวรรณา อมรเมศวรินทร์เอกภัทร ภัทรธำรง หญิงคู่ กนกพร เจนบรรจงภาวิณี สิทธิเจริญสวัสดิ์ วัลลภา สว่างโสภากุลธฤตชลธร ชดช้อย สุนิสา วัฒนสุขเบ็ญจมาศ ภมรมนตรี ทีมหญิง ลานพิกุล ธงไชยฤทธิ์อรยา สุริยาวัลลภา สว่างโสภากุลกนกพร เจนบรรจงธฤตชลธร ชดช้อยภาวิณี สิทธิเจริญสวัสดิ์ รัตติยา วงษ์คำสอนทรายแก้ว โสรัจธรรมกุลกนกวรรณ หนูรูปงามชัชภัช รัตน์นำใจชนณัฐวรัณ ลิ้มพงษ์โศรดา ปันทะเลิศ ภูเก็ตประภัสสร เสงี่ยมพัชรินทร์ เทพมณีสุธาสินี เลิศภัทรมนัสภัทรมน เพ็ชรแก้วจรินทร์ วิเศษจินดากัญญ์วรา เฟื่องฟู ชลดา กาญจนวริทธิ์มัณฑณี ใหญ่สว่างเจนสิริ พันธ์เกาะเลิ่งจุฬาภรณ์ นำชัยศิริดวงทิพย์ ศรีเฟื่องฟุ้งยวมนต์ พิมพ์ปัญญาสุข คู่ทั่วไป (ไม่จำกัดเพศ) ธีรศักดิ์ จิตต์งามกุศลกฤษดายุทธ์ เปล่งทรัพย์ พรเทพ ลีลาสงวนกิรวัฒน์ ลิ้มสินโสภณ ปริชญ์ พงศ์มรกตสมหมาย มัธยัสถ์ถาวร ทีมทั่วไป (ไม่จำกัดเพศ) ธีรศักดิ์ จิตต์งามกุศลวิทยา วิริยะมนต์ชัยภัทร์นฤน กิจการพรเทพ ลีลาสงวนกฤษดายุทธ์ เปล่งทรัพย์กิรวัฒน์ ลิ้มสินโสภณ จตุรงค์ ศศิบุตรสุรพล อริยประยูรสุขพล สุโฆสิตธเนษฐ ชวาลสันตติจิรวุฑฒิ์ โถทองคำรวิศว์ สุขเกษม ชาญณรงค์ วงศ์สินธุ์ปริชญ์ พงศ์มรกตพบสิทธิ์ กมลเวชชิโนรส ทองธรรมชาติสมหมาย มัธยัสถ์ถาวรชยันต์ พิภพลาภอนันต์ สมชาย รุ่งสถิตไพโรจน์ สิรวัฒนากุลศรีวิชัย พลอยรัตน์ประทีป อนุกูลประเสริฐณัฐพงศ์ คงประสานกาลอรรณพ นิลพันธุ์ อ้างอิง กีฬาแห่งชาติครั้งที่ 42 สุพรรณบุรีเกมส์ ตารางการแข่งขันและผลการแข่งขัน ครั้งที่42 บริดจ์
นายทะเบียน (2557) เนื่องจากนายทะเบียนคณะเดิมได้หมดวาระลงตาม คอต. ชุดก่อนนั้น จึงจำเป็นต้องตั้งนายทะเบียนขึ้นมาใหม่ ดังนั้นจะเสนอคุณ G(x) กับคุณ Horus เป็นนายทะเบียนอีกสมัย จึงเรียนมาเพื่อพิจารณา --奥虎 ボンド 11:13, 13 มกราคม 2557 (ICT) ; สนับสนุน ทั้ง 2 คน --奥虎 ボンド 11:13, 13 มกราคม 2557 (ICT) ทั้งคุณ G(x) กับคุณ Horus ค่ะ --Tinuviel talk 16:04, 14 มกราคม 2557 (ICT) ; คัดค้าน ; เป็นกลาง งดออกเสียง --B20180 (พูดคุย) 12:19, 13 มกราคม 2557 (ICT) ; อภิปราย คุณ G(x) ได้ให้ความเห็นเพิ่มเติมว่า อยากให้คุณ Taweetham มาเป็นนายทะเบียนอีกคนหนึ่ง แต่จากคนเดิมที่ได้ทาบทามไว้แล้ว 2 คนก็น่าจะเพียงพอต่อการทำงาน และเนื่องจากคุณ Taweetham มีภารกิจอื่น ๆ อยู่ จึงไม่ได้เสนอคุณ Taweetham เข้ามาด้วย --奥虎 ボンド 11:19, 13 มกราคม 2557 (ICT) ; สรุป คอต. ลงคะแนนครบแล้ว คุณ G(x) กับคุณ Horus ได้รับสนับสนุน 2 เสียง งดออกเสียง 1 เสียง (ถือว่าเหมือนกันทั้งสองคน) ดังนั้น คุณ G(x) กับคุณ Horus จึงได้เป็นนายทะเบียน คอต. นับแต่บัดนี้ จนกว่า คอต. คณะนี้จะหมดวาระ หรือ คอต. มีมติให้ออก และนายทะเบียน คอต. มีสิทธิ์เขียนข้อความในหน้ากระดานประกาศได้ตามกฎ --奥虎 ボンド 16:30, 14 มกราคม 2557 (ICT)
'กาบัดดี้' ในการแข่งขันกีฬาแห่งชาติ ครั้งที่ 42 สุพรรณบุรีเกมส์ มีการชิงชัย 2 เหรียญทอง ทีมชาย ทีมหญิง เริ่มแข่งขันวันที่ 6-12 มกราคม 2557 สนามที่ใช้ในการแข่งขัน : โรงเรียนอนุบาลสุพรรณบุรี สรุปเหรียญรางวัล กาบัดดี้ 1 นครศรีธรรมราช 2 0 0 2 2 กระบี่ 0 1 1 2 กาญจนบุรี 0 1 1 2 4 เชียงราย 0 0 1 1 อุบลราชธานี 0 0 1 1 รวม สรุปผลการแข่งขัน ทีมชาย นครศรีธรรมราชวรวุฒิ ช่วยเกิดสยมภู เมธารินทร์ศราวุฒิ ห่อเพชรเฉลิมพร นันทกิจโกศลสันติ บุญเชิดธนาวุธ ชัยวิชิตนิสิต ไชยรัตน์ติณณ์ ผลชูพีรเดช จันทะแจ่มคุณากร จันทร์เจริญคมสัน ทองคำวสวัตติ์ แสงตา กระบี่ผดุงพล ชูศรีสิทธิ์เจนวิทย์ ดิษขนานธนดล ข้องจิตร์อุดมศักดิ์ มีวาสนากิตติกร อักษรเจริญศักดิ์ หลานหมาดสมบูรณ์ อาษาอภิชาติ ทองสกุลปิยะศักดิ์ กูมุดาภูษิต ดวงสุดสุวรุต หลีเอบสิริวัฒน์ ไหลฤทธิ์ อุบลราชธานีผาน้ำ ชาดาดลทิพย์เสกสรรพ์ ทองจันทร์ยุทธพงษ์ บุญเอื้อภูวนัย วรรณแสนเลิศสุขุม ป่งสุดวิทวัส รินลิโกทวีศักดิ์ เวชคงณัฐกิตติ์ ภุเดชเรืองทรัพย์กจร อยู่ไพรเอกชัย ผาสุขจิระศักดิ์ สิมัดอทิวัตต์ สมนึก กาญจนบุรีสหชัย นุชนารถทศพล แก้วมิ่งพันธกานต์ นุชนารถสุทธิพงษ์ อยู่สบายสิทธิพันธ์ ศรีณรงค์นันทภพ หอมชื่นชัยธวัช สิทธิสมภานุวัฒน์ เหมือนเล่สิทธิพล ลิ้มสำราญสุรธีร์ เถกิงวิทย์สถาพรทนงศักดิ์ ศรีเหราวาสนา เหมือนเล่ ทีมหญิง นครศรีธรรมราชกมลทิพย์ สุวรรณชนะทราย แจ่มเจริญน้ำฝน ค้างคีรีนุชนาถ ไม้หวั่นนิยาดา โชตินันทรัตน์ นันทกิจโกศลเบญจวรรณ เชยกลิ่นจิราภรณ์ เณรานนท์จุฬาลักษณ์ อินสอิ้งสมฤดี ศรีมุกข์วาสนา ราชมณีนาลีรัตน์ เกสโร กาญจนบุรีอลิสา ทองสุขอัจฉรา พวงเงินยุพารัตน์ สุกุมาลย์อรอุมา แคนดานวิยา กิจทรัพย์วิภาวี หรรษาวงศ์อลิสา ลิ้มสำราญอรอนงค์ ละอออู่สุนิสา ปานเปียสุพัตรา ทองคำไปรยา พิสูตรอลิสรา นิยมบุญญา กระบี่ธนัชพร ศรีจันทร์สุภาพร แก้วผอมสุนัดดา เจริญไชยมะลิวัลย์ คงทวีชีลพัฒน์ สุทธิเกิดธัญวรัตน์ จงมีชลธิชา บุญวาสนาชลดา ชัยประพันธ์ปรีดา เพ็ชรฉุยสุทารัตน์ ทองหุน เชียงรายหนึ่งฤทัย ไชยศรีหาสุรินทร์ทิพย์ ไร่ลือคำสุธียา ปงเมฆกนกภรณ์ ไร่กันทาดวงกมล เนตรรังษีนลินี ไชยลังกานุชจิรา เตปินใจนทีกานต์ ช่างขนชลิศา สุยะมงคล อ้างอิง กีฬาแห่งชาติครั้งที่42 สุพรรณบุรีเกมส์ 42
ถึงแม้การใช้ฟิลเตอร์จะต้องรอบคอบและตัวฟิลเตอร์จะต้องได้รับการทดสอบมาแล้วอย่างถี่ถ้วน แต่บางครั้งผู้แก้ก็อาจสะเพร่าได้ ดังเช่นที่ผมเคยบล็อกทุกการแก้ไขไปในระยะหนึ่งโดยไม่ตั้งใจ (แก้ไขคืนเรียบร้อยแล้ว) ผมเลยไปดูที่วิกิพีเดียภาษาอังกฤษและพบว่าทางนั้นก็มีการแก้ฟิลเตอร์ผิดพลาดเหมือนกัน แต่ไม่ได้รับผลกระทบมากนักเพราะเขามีสิทธิ์ 'abusefilter-revert' ซึ่งจะย้อนผลกระทบทั้งหมดจาก abusefilter ได้ จึงขอเสนอให้ตั้งค่าให้ผู้ดูแลมีสิทธิ์นี้ เพื่อป้องกันผลกระทบที่อาจจะเกิดขึ้นได้ในอนาคต --Nullzero (พูดคุย) 03:45, 3 กุมภาพันธ์ 2557 (ICT) จะให้มีทุกคนหรือมีบางคนครับ ใครอยากได้ก็ให้ร้องขอ meta เป็นรายคนดีไหมครับ --奥虎 ボンド 13:05, 3 กุมภาพันธ์ 2557 (ICT) ผมไม่เข้าใจหลักการทำงานของสิทธินี้ฮะ คือสิทธินี้จะทำให้สามารถ undo การบล็อกที่ฟิวเตอร์ทำไว้ และทำให้การแก้ไขที่ติดฟิวเตอร์กลายเป็นลงหน้าจริงได้หรือยังไงฮะ พยายามค้น documentation ยังไงก็ไม่เจอ และถึงจะเป็นอย่างนั้นจะเป็นการย้อนยังไง มีกำหนดเวลาหรือผู้ใช้หรือไม่ หรือเป็นการย้อนโดยไม่มีเงื่อนไข เพราะถ้าย้อนสุ่มสี่สุ่มห้าผมคิดว่าอาจทำให้อันที่เป็นการกระทำโดยมิชอบจริง ๆ ถูก override และกลายเป็น loophole ได้ --∫G′(∞)dx 13:33, 3 กุมภาพันธ์ 2557 (ICT) ผมเข้าใจผิดพลาดเองครับ เพื่งอ่านโค้ดเลยเห็นว่ามัน undo ได้เฉพาะการบล็อก (วิกิพีเดียไทยไม่ได้ตั้งตัวเลือกนี้), การยึด auto-confirmed, การถอนออกจากกลุ่ม (วิกิพีเดียไทยไม่ได้ตั้งตัวเลือกนี้เช่นกัน) ในเมื่อวิกิพีเดียภาษาไทยไม่ได้มีการยึดสิทธิ์หรือบล็อกผู้ใช้ด้วยฟิลเตอร์อยู่แล้ว จึงไม่เห็นประโยชน์ที่จะขอสิทธิ์ และขอปิดการอภิปรายเพียงเท่านี้ ตอบคำถาม (ถึงแม้จะปิดเรื่องไปแล้วก็ตาม) @G(x): การ undo จะทำได้เป็นช่วงเวลา จึงสามารถเลือกช่วงเวลาหลังจากที่มีปัญหาได้และไม่เกิดปัญหา loophole @octahedron80: เวลาตั้งค่าสิทธิ์ เค้าให้เป็นกลุ่ม ไม่ได้ให้เป็นคนครับ --Nullzero (พูดคุย) 01:54, 4 กุมภาพันธ์ 2557 (ICT)
ศาลาสหทัยสมาคม เป็นสถานที่พระราชอาคันตุกะซึ่งเสด็จฯ หรือเดินทางมาเยือนประเทศไทยอย่างเป็นทางการ จัดงานเลี้ยงถวายเป็นการตอบแทน และโปรดเกล้าฯ ให้ผู้ได้รับพระมหากรุณาเป็นนาคหลวงทำพิธีปลงผม ก่อนเข้าพระราชพิธีอุปสมบท ณ พระอุโบสถวัดพระศรีรัตนศาสดาราม เป็นสถาปัตยกรรมแบบอาร์กโค้งของฝรั่งเศส ประวัติ ศาลาสหทัยสมาคมในพระบรมมหาราชวัง เดิมชื่อหอคองคอเดีย พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้สร้างขึ้นเป็นสโมสรสำหรับทหารมหาดเล็กและประชุมการงานต่าง ๆ เป็นครั้งคราวตามแบบอย่างสโมสรทหารที่เมืองปัตตาเวียซึ่งเรียกชื่อย่างเดียวกัน ศาลานี้ตั้งอยู่ริมทางเสด็จพระราชดำเนินสู่วัดพระศรีรัตนศาสดาราม ด้านหลังใกล้ประตูพิมานไชยศรี ในปี พ.ศ. 2417 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ใช้หอคอยคอเดีย เป็นมิวเซียมจัดแสดงสิ่งของต่าง ๆ ที่เป็นฝีมือช่างชั้นดีของชาวสยามให้ประชาชนชมในโอกาสงานเฉลิมพระชนมพรรษา 21 พรรษา เรียกว่า งานเอกซฮิบิเชน แสดงสิ่งของทั้งของหลวง ของพระบรมวงศานุวงศ์ ข้าราชการ และราษฎร ต่อมาโปรดเกล้าฯ ให้ย้ายการจัดแสดงนี้ไปยังพระราชวังบวรสถานมงคลในปี พ.ศ. 2430 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้ทรงพระกรุณาโปรดเกล้าฯ ให้กรมศิลปากรคัดสรรเครื่องราชภัณฑ์มาจัดแสดงที่ศาลาสหทัยสมาคมอีกครั้งหนึ่ง เรียกว่า ราชพิพิธภัณฑ์ เปิดแสดงเป็นครั้งแรกในวันชาติ เมื่อวันที่ 24 มิถุนายน พ.ศ. 2483 ภายหลังได้ยกเลิกไป ในสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าให้ใช้ศาลาสหทัยสมาคมเป็นที่ตั้งพระศพและศพ ศาลาแห่งนี้มีเกียรติรองจากพระที่นั่งดุสิตมหาปราสาทและพระที่นั่งทรงธรรม วัดเบญจมบพิตรดุสิตวนารามราชวรวิหาร แม้ว่าศาลานี้จะอยู่ในพระบรมมหาราชวัง เช่น สมเด็จพระนางเจ้าอินทรศักดิศจี พระวรราชชายา หม่อมหลวงบัว กิติยากร พุ่ม เจนเซน และศาลาสหทัยสมาคมแห่งนี้เคยใช้ในการลงนามถวายพระพร พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อครั้งยังทรงประทับรักษาพระอาการประชวร ณ โรงพยาบาลศิริราชอีกด้วย
ตามความเชื่อในศาสนาฮินดูและศาสนาพุทธ อสูร คือเทวดาจำพวกหนึ่ง มีนิสัยดุร้าย เป็นปฏิปักษ์กับเทวดาพวกอื่นซึ่งอาศัยบนสวรรค์ พัฒนาการความเชื่อ ในคัมภีร์ฤคเวทตอนต้นใช้คำว่า อสูร หมายถึงเทพชั้นหัวหน้า เช่น พระอินทร์ พระพิรุณ พระอัคนี และเป็นคำเดียวกับคำว่า อหุระ (Ahura) ในพระนาม “พระอหุระมาซดะ” พระเป็นเจ้าในศาสนาโซโรอัสเตอร์ สมัยต่อมา “อสูร” กลับใช้หมายถึง ศัตรูของเทพ ซึ่งพระประชาบดีทรงสร้างขึ้นมาจากลมหายใจของพระองค์ โดยคำว่า “อสุ” หมายถึงลมหายใจของพระประชาบดี คัมภีร์ชั้นหลังต่อมา เช่น ฤคเวทภาคหลัง อาถรรพเวท และปุราณะต่าง ๆ มีการตีความหมายใหม่ว่า “อสุระ” แปลว่า ไม่ใช่เทพ (อ- อุปสรรค/น นิบาต (ไม่ใช่, ไม่) + สุระ (เทพ) คือเป็นอริกับเหล่าเทพ และปรากฏตำนานหลายเรื่องกล่าวถึงสงครามหรือความขัดแย้งระหว่างเทพกับอสูร เช่น ตอนกวนเกษียรสมุทรในกูรมาวตาร เทวาสุรสงคราม เป็นต้น อสูร จึงกลายเป็นสัญลักษณ์ของความชั่ว ความโหดร้าย ต่างจากเทวดาซึ่งเป็นสัญลักษณ์ของความดีและความเมตตา ศาสนาพุทธ ศาสนาพุทธเชื่อว่า แต่เดิมอสูรเป็นเทวดาอาศัยในเมืองสุทัศน์ บนยอดเขาพระสุเมรุ มีท้าวเวปจิตติเป็นจอมเทพ ต่อมาถูกมฆมานพซึ่งมาเกิดเป็นพระอินทร์และบริวารมอมเหล้าจนไม่ได้สติ จึงถูกจับโยนลงมาอยู่ใต้เขาพระสุเมรุ ด้วยอำนาจบุญเก่าจึงเกิดเป็นเมืองใหม่ลักษณะเหมือนเมืองสุทัศน์ อยู่ใต้เขานั้นเป็นที่อาศัยของเหล่าอสูร เหล่าอสูรก้เข้าใจว่าตนยังอยู่บนเขาพระสุเมรุ จนเมื่อเห็นต้นแคฝอยในเมืองออกดอก อสูรจึงระลึกได้ว่าตนเองอยู่ใต้เขา เพราะในเมืองสุทัศน์มีต้นปาริชาต อสูรก็จะแต่งกองทัพอสูรยกไปหมายจะชิงเอาเมืองสุทัศน์คืน จึงเรียกว่า 'เทวาสุรสงคราม' (สงครามระหว่างเทพกับอสูร) ทั้งสองฝ่ายผลัดกันแพ้ชนะเรื่อยมา ฝ่ายใดแพ้ก็จะหนีกลับเข้าเมือง ฝ่ายตรงข้ามไม่สามารถตีเข้าเมืองได้ ตกยกทัพกลับไป ทั้งสองเมืองจึงได้ชื่อว่าอยุชฌปุระ (เมืองที่ไม่มีใครรบชนะได้) คัมภีร์มโนรถปูรณีระบุว่า อสูรผู้เป็นหัวหน้า (อสุรินฺท) มี 3 ตน ได้แก่ ท้าวเวปจิตติ พระราหู และท้าวปหาราทะ อสูรที่สำคัญ ท้าวเวปจิตติ พระราหู ทศกัณฐ์ อ้างอิง ; เชิงอรรถ ; บรรณานุกรม ราชบัณฑิตยสถาน, พจนานุกรมศัพท์วรรณกรรมไทย, กรุงเทพฯ : ราชบัณฑิตยสถาน, 2552. พระสัทธัมมโชติกะ, ปรมัตถโชติกะ มหาอภิธัมมัตถสังคหฎีกา ปริจเฉทที่ 5 เล่ม 1 วีถิมุตตสังคหะ ภูมิจตุกกะและปฏิสนธิจตุกกะ, พิมพ์ครั้งที่ 6, กรุงเทพฯ : มูลนิธิสัทธัมมโชติกะ, 2546.